Օննիկ Աւետիսեան

Օննիկ Աւետիսեան (), հայ մանկավարժ, գեղանկարիչ եւ արուեստաբան։

 Կենսագրութիւն 
Կ. Պոլսոյ մէջ միջնակարգ ուսումը ստանալէ ետք, 1921-1925-ին կը հետեւի Վիեննայի «Կրաֆիք Արուեստի դպրոց»ի նկարչութեան ու քանդակագործութեան դասընթացքներուն: 1925 թուականին կը մեկնի Հռոմ, որուն Գեղարուեստական Ակադեմիայի ընթացքը կ'աւարտէ 1927 թուականին։ Որպէս ուսուցիչ ան կր պաշտօնավարէ Գահիրէի «Ազգային Նուպարեան» եւ «Պէրպէրեան» վարժարաններուն (1929-1934) եւ Կիպրոսի «Մելգոնեան Կրթական Հաստատութեան» (1936-1941) մէջ:

Իբրեւ նկարիչ ու քանդակագործ, ստեղծագործական իր աշխատանքներուն առընթեր, Օննիկ Աւետիսեան կր լծուի հայկական տպագրական տառատեսակները բարեփոխելու գործին, ինչպէս նաեւ հայկական նկարչութեան ու քանդակագործութեան ուսումնասիրութեան:

Հրատարակած է «Փորձ մը հայ տպագրական տառերու բարեփոխութեան ու արդիականացման» (Գահիրէ, 1946), եւ ֆրանսերԷն լեզուով՝ «Հայ նկարիչներ ու քանդակագործներ» (Գահիրէ, 1959) շքեղ Հատորը։

Օննիկ Աւետիսեան կը մահանայ 23 Նոյեմբեր 1974-ին, Գահիրէի մէջ:

 Աղբիւրներ 
 Հայկազեան Հայագիտական Հանդէս, Հատոր Ե., Պէյրութ, 1974։

Ստորոգութիւն:Հայ մանկավարժներ
Ստորոգութիւն:Հայ գեղանկարիչներ
Ստորոգութիւն:Հայ արուեստաբաններ